**Concurs de oferte pentru elaborarea conceptului, structurii și design-ului paginii** [**www.soroca-yampil-tur.org**](http://www.turism-soroca-yampil.org)

**în cadrul proiectului**

**„Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampil (Ucraina, regiunea Vinnița)”**

**Data lansării:** 19.03.2018

**Data limită pentru acceptarea înscrierii:** 30.03.2018, ora 16.00

**Solicitant:** Institutul pentru Dezvoltare și Inițiative Sociale (IDIS) „Viitorul”,Administrația raională Iampol (Ucraina), Consiliul Raional Soroca (Republica Moldova).

**Prezentarea proiectului:**

Proiectul ***„****Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampil (Ucraina, regiunea Vinnița)****”*** este implementat de IDIS „Viitorul”, în parteneriat cu Consiliul raional Soroca și Administrația raională Iampil (Ucraina). Proiectul este cofinanțat de Uniunea Europeană prin Programul de Cooperare Teritorială Republica Moldova – Ucraina în cadrul Parteneriatului Estic (EaPTC).

**Obiectivul proiectului:** Consolidarea capacităților prestatorilor de servicii turistice și autorităților locale din raioanele Soroca și Iampil pentru a dezvolta turismul rural prin cooperare transfrontalieră.

**Context:** Localitățile din arealul transfrontalier Soroca-Iampil au un bogat patrimoniu cultural, istoric şi arhitectural, peisaje pitoreşti, resurse recreative, de agrement şi curative, oameni harnici şi ospitalieri. Acest enorm potențial turistic este insuficient valorificat și promovat. Proiectul urmărește să crească vizibilitatea și atractivitatea raioanelor respective, nivelul de valorificare a potențialului turistic și capacitatea entităților economice de a atrage turiști.

De asemenea, proiectul își propune dezvoltarea unei comunități de antreprenori și manageri de pensiuni turistice, în raioanele Soroca și Iampil, care să beneficieze de instruire, informare, ghidare și consultanță, pentru a-și dezvolta afacerile, prin abordarea şi prestarea serviciilor turistice cu profesionalism, în contextul cooperării transfrontaliere.

Promovarea, lansarea și dezvoltarea turismului în mediul rural, conform estimărilor experților, va contribui la dezvoltarea iniţiativelor antreprenoriale în rândul cetățenilor din raioanele Soroca și Iampil, sporind nivelul de valorificare a potențialului turistic în zona transfrontalieră.

În vederea creșterii vizibilității celor două raioane și a numărului de turiști din raioanele Soroca și Iampil ne propunem să elaborăm **pagina web** [**www.soroca-yampil-tur.org**](http://www.turism-soroca-yampil.org)**.**

**Pagina web urmează a fi lansată până la 25 iunie 2018.**

**Cerințe generale** **față de pagina web:**

* Crearea unui sistem eficient și prietenos de administrare al conținutului;
* Posibilitatea de a ataşa imagini şi de a crea galerii foto;
* Posibilitatea de a accesa versiunea de tipar a paginii;
* Posibilitatea de a plasa materiale de diferit format (ex. fișiere PDF, Word etc.);
* Posibilitatea de a monitoriza numărul vizitatorilor prin Google Analytics;
* Câmp de căutare al informației plasate pe site;
* Interconectarea site-ului cu rețelele sociale (Facebook, Twitter etc.);
* Crearea unui modul prin care poate fi raportat un abuz;
* Crearea unui modul în care pot fi inserate și vizualizate în mod direct produsele video;
* Crearea unei ferestre de dialog cu vizitatorii site-ului, în regim on-line.
* Crearea unui feed RSS și notificarea vizitatorilor despre noutățile apărute pe site.
* Posibilitatea inserării periodice a unor chestionare;
* Asigurarea mentenanței tehnice a site-ului;
* Coordonarea hosting-ului și domen-ului și prestatorii.

**Sarcina tehnică:**

* Pagina web va avea un design atractiv și uşor de utilizat de către vizitatori.
* Structura  site-ului va fi elaborată  în strânsă colaborare cu solicitantul, care va aproba meniurile şi structura finală a paginii.
* Pagina web va fi creată pe platforma WordPress și va fi de tip responsive.
* Pagina web va fi compatibilă cel puțin cu: Internet Explorer, Google Chrome, Mozilla, FireFox, Edge, Opera si Safari**;**
* Pagina web va fi elaborată și administrată în 3 versiuni lingvistice: română, engleză și ucraineană.

**Selectarea unei companii/persoane fizice pentru elaborarea conceptului, structurii și design-ului paginii web se va face în baza ofertei care va conține următoarele documente:**

1. Acte care reflectă activitatea companiei/persoanei fizice:

**Pentru companii:**

1. certificat de înregistrare (copie) ;
2. CV-ul companiei;
3. CV-ul managerului de echipă, dedicat proiectului în cauză.

**Pentru persoană fizică:**

1. CV-ul desfășurat cu accente pe experiența anterioară în crearea paginilor web;

1. Oferta

a) oferta tehnică cu descrierea succintă a conceptului despre site;

b) oferta financiară va fi completată in Euro, la cota TVA 0.

**Cerințe față de setul de documente:**

* Actele în copie urmează să conțină ștampila umedă a organizației și mențiunea „copie de pe original”;
* oferta de creație și acea financiară urmează a fi semnate și stampilate de către persoana împuternicită;
* toate actele solicitate urmează a fi prezentate în plic sigilat.

**Procedura de aplicare:**

Setul de documente va fi depus **la sediul IDIS „Viitorul”,**or. Chișinău, str. Iacob Hâncu 10/1, (cuTitlu: Concurs de oferte pentru producerea filmului)pentru Carolina Ungureanu ori poate fi transmispe adresadee-mail: [ungureanu.carolina@gmail.com](mailto:ungureanu.carolina@gmail.com),până pe data de **30 martie 2018, ora 16.00.**

*În mesaj este obligatoriu de a indica* : Numele și prenumele persoanei, poziția și instituția din care face parte, numărul de telefon și adresa de e-mail.

**Întrebări suplimentare: pe adresa de** e-mail: [ungureanu.carolina@gmail.com](mailto:ungureanu.carolina@gmail.com)

***Proiectul „****Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampil (Ucraina, regiunea Vinnița)****”****este implementat de IDIS „Viitorul”, în parteneriat cu Consiliul raional Soroca și Administrația raională Iampil (Ucraina). Proiectul este cofinanțat de Uniunea Europeană prin Programul de Cooperare Teritorială Republica Moldova – Ucraina în cadrul Parteneriatului Estic (EaPTC).*